
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 150
                                                               din 27 august 2020
  privind amplasarea unui cuptor pentru ars ceramică din secolul al IV - lea într-un pavilion de sticlă
                                                                         pe strada Morii f.n.
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 19.455/17.08.2020 și la Consiliul Local Sighișoara cu nr. 19.830/19.08.2020, de referatul de aprobare, înregistrat cu nr. 19.452/17.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere corespondența purtată între Municipiul Sighișoara și S.C. Siceram S.A., cu privire la ridicarea bunului - cuptorul pentru ars ceramică din sec. al IV - lea;

Având în vedere informarea Muzeului de Istorie Sighișoara cu nr. 17.823/28.07.2020 privind situația cuptorului de ars ceramică din sec. al IV - lea, descoperit în anul 1981 în așezarea de la Sighișoara, Dealul - Viilor, care în prezent se află expus la S.C. Siceram S.A.;

Ținând cont de prevederile Legii nr. 182/2000 privind protejarea patrimoniului cultural naţional mobil, republicată, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul prevederilor Legii nr. 98/2016 privind achizițiile publice, cu modificările și completările ulterioare și ale prevederilor Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului - cadru din Legea nr. 98/2016 privind achizițiile publice, cu modificările și completările ulterioare;

Luând în considerare și prevederile art. 7 alin. (13) din Legea nr. 52/2003 privind transparența decizională în administrația publică, republicată;
Având în vedere necesitatea conservării și promovării patrimoniului cultural local; 

Având în vedere nevoia de susținere a turismului local, expunerea bunului putând constitui un punct de interes pentru turiști; 
Având în vedere Raportul de specialitate al Compartimentului Urbanism, Disciplina în Construcții, Patrimoniu UNESCO, înregistrat cu nr. 19.454/17.08.2020, prin care se propune amplasarea unui cuptor pentru ars ceramică din secolul al IV - lea într-un pavilion de sticlă pe strada Morii f.n.;

 Având în vedere avizele favorabile ale tuturor comisiilor pe domenii de specialitate;
               În temeiul prevederilor art. 129 alin. (2) lit. „c”, alin. (7) lit. „j” și alin. (14), art. 139 alin. (1) și (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ș T E:

Art. 1. Se procedează la preluarea de la S.C. Siceram S.A. a bunului, constând într-un cuptor pentru ars ceramică din secolul al IV - lea, care a fost descoperit în timpul unei campanii arheologice din anul 1981 în așezarea de la Sighișoara - Dealul Viilor.
Art. 2. Se aprobă amplasarea în Sighișoara, strada Morii f.n. a bunului - cuptor pentru ars ceramică din secolul al IV - lea.

Art. 3. Cuptorul de ars ceramică din secolul al IV - lea va fi amplasat potrivit anexei, care face parte integrantă din prezenta hotărâre, într-un pavilion pe structură metalică cu sticlă de tip antiefracție.

Art. 4. Cheltuielile ocazionate cu ducerea la îndeplinire a prevederilor prezentei hotărâri vor fi suportate din veniturile proprii ale Muzeului de Istorie Sighișoara.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Muzeul de Istorie Sighișoara, Direcția Generală Arhitect Șef, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică și Biroul Achiziții, Accesare Fonduri Europene și Management Proiecte din cadrul Municipiului Sighișoara.

Art. 6. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro. 
PREŞEDINTE DE ŞEDINŢĂ,

  

        Sîrbu Ioan - Iulian        

                                              Contrasemnează pentru legalitate

                                                                                                  SECRETARUL GENERAL al municipiului,

                                                                                                 Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Compartimentul Urbanism, Disciplina în Construcții, Patrimoniu UNESCO;
  1 ex. Biroul Buget, Contabilitate, Salarizare – Direcția Economică;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Achiziții, Accesare Fonduri Europene și Management Proiecte;

  2 ex. Muzeul de Istorie Sighișoara;
  1 ex. S.C. Siceram S.A.

15 ex.

B.A. 
